Nogometna reprezentacija Južnoafričke Republike
Nogometna reprezentacija Južnoafričke Republike predstavlja Južnoafričku Republiku na međunarodnim nogometnim takmičenjima i pod kontrolom je nogometnog saveza Južnoafričke Republike (South African Football Association). Reprezentacija ima nadimak Bafana Bafana (bosanski: Dječaci). Reprezentacija Južnoafričke Republike je osam puta nastupala na Afričkom kupu nacija. Najbolji plasman je ostvarila 1996. godine kada je postala prvak. Dosad je tri puta nastupila na Svjetskom nogometnom prvenstvu. Službeni stadion reprezentacije jest FNB. Svoju prvu utakmicu su odigrali 1924. vraćajući se na svjetsku scenu 1992. nakon 16 godina zabrane učestvovanja na FIFA-inim takmičenjima i 40 godina suspenzije zbog apartheida. Južnoafrička Republika postala je prva afrička država u kojoj je održano Svjetsko prvenstvo, i to 2010.